Ο **Κωνσταντίνος Γουργουλιάνης** (*γενν.* 1958) είναι διακεκριμένος Έλληνας πνευμονολόγος, καθηγητής Ιατρικής και πρώην Πρύτανης του Πανεπιστημίου Θεσσαλίας, ο οποίος έχει διακριθεί για το επιστημονικό και ακαδημαϊκό του έργο. Έχει εκλεγεί κοσμήτορας της Σχολής Επιστημών Υγείας τα έτη 2023-24.

Βιογραφία
---------

Γεννήθηκε στη Βυζίτσα Βόλου το 1958 και διαμένει στη Λάρισα, όπου υπηρετεί ως Καθηγητής Πνευμονολογίας και Διευθυντής της Πανεπιστημιακής Πνευμονολογικής Κλινικής του Πανεπιστημίου Θεσσαλίας καθώς και Διευθυντής του Μεταπτυχιακού Προγράμματος Σπουδών «Πρωτοβάθμια Φροντίδα Υγείας».

Σπουδές και σταδιοδρομία
------------------------

Σπούδασε Ιατρική στο Πανεπιστήμιο Αθηνών και ολοκλήρωσε τις σπουδές του το 1982. Το 1988 ανακηρύχθηκε Διδάκτωρ της Ιατρικής Σχολής του Πανεπιστημίου Αθηνών και το 1989 έλαβε την ειδικότητα Πνευμονολογίας και Φυματολογίας στην Πνευμονολογική Κλινική του Πανεπιστημίου Αθηνών. Το 1993 εξελέγη Επίκουρος Καθηγητής Φυσιολογίας του Πανεπιστημίου Θεσσαλίας και έκτοτε κατέχει θέσεις διοίκησης σε πολλά επιστημονικά Συμβούλια. Το 1998 ορίστηκε Διευθυντής της Πνευμονολογικής Κλινικής του Πανεπιστημίου Θεσσαλίας και το 1999 εξελέγη Αναπληρωτής Καθηγητής του ίδιου Πανεπιστημίου. Το 2002 εξελέγη Αντιπρύτανης Οικονομικού Προγραμματισμού και Ανάπτυξης του Πανεπιστημίου Θεσσαλίας. Το 2003 εξελέγη τακτικός Καθηγητής Πνευμονολογίας του Πανεπιστημίου Θεσσαλίας, και το 2008 εκλέχθηκε Πρύτανης του Πανεπιστημίου Θεσσαλίας και Πρόεδρος της Ελληνικής Πνευμονολογικής Εταιρίας.

Έχει αξιοσημείωτο επιστημονικό έργο και συγκαταλέγεται μεταξύ των σημαντικών Ελλήνων που κατέχουν διεθνή αναγνώριση και αποδοχή για το επιστημονικό τους έργο. Έχει περισσότερες από 600 πειραματικές, κλινικοεργαστηριακές μελέτες και ανασκοπήσεις οι οποίες έχουν δημοσιευθεί σε διεθνή περιοδικά και 300 σε Ελληνικά περιοδικά. Έχει επιβλέψει περισσότερες από 50 διδακτορικές διατριβές. Συνεργάτες του κατέχουν ακαδημαϊκές θέσεις σε Πανεπιστήμια στην Ελλάδα και το εξωτερικό. Είναι συγγραφέας βιβλίων και κεφαλαίων εκ των οποίων κάποια χρησιμοποιούνται ως διδακτικά βιβλία σε Ελληνικές Ιατρικές Σχολές στα μαθήματα Πνευμονολογίας και Φυσιολογίας.  Η συμμετοχή του στα συνέδρια ξεπερνά τις 500 ανακοινώσεις σε διεθνή επίπεδο και τουλάχιστον 600 ανακοινώσεις σε Εθνικό επίπεδο. Έχει ενεργή συμμετοχή με περισσότερες από 500 στρογγυλές τράπεζες Ιατρικών και άλλων Επιστημονικών συνεδρίων και έχει διατελέσει Πρόεδρος και Κριτής εργασιών διεθνών και Πανελλήνιων Ιατρικών συνεδρίων. Έχει λάβει θέσεις συντάξεως σε Ιατρικά περιοδικά και σε οργάνωση συνεδρίων και έχει συμμετοχή σε περισσότερα από 100 ερευνητικά προγράμματα. Για το επιστημονικό του έργο έχει λάβει βραβεία και τιμητικές διακρίσεις από διάφορους φορείς.

Για το ερευνητικό του έργο σύμφωνα με τον κατάλογο που στηρίζεται στα δεδομένα της ερευνητικής βάσης δεδομένων Web of Science, του αναγνωρισμένου οργανισμού Thomson Reuters, στο πλαίσιο project Clarivate Analytics συγκαταλέγεται στους πιο αναγνωρισμένους ερευνητές βάσει των αναφορών που έχει στη διεθνή βιβλιογραφία (αναφορές: **15300**, h-index: 67).

Από το 1998 ως Διευθυντής της Πανεπιστημιακής Πνευμονολογικής Κλινικής μαζί με τους συνεργάτες του έχει οργανώσει ιατρεία και εργαστήρια. Εκτός από το εξωτερικό πνευμονολογικό ιατρείο έχει αναπτύξει ιατρείο άσθματος, ιατρείο ΧΑΠ ,αντιφυματικό ιατρείο, ιατρείο διακοπής καπνίσματος, ιατρείο κυστικής ίνωσης, ιατρείο διαταραχών της αναπνοής στον ύπνο, αντιφυματικό ιατρείο, ιατρείο διάμεσων πνευμονοπαθειών και τα απογευματινά ιατρεία. Επίσης έχει αναπτύξει εργαστήριο λειτουργικού ελέγχου της αναπνοής, ενδοσκοπικό εργαστήριο, εργαστήριο διαταραχών της αναπνοής στον ύπνο, μονάδα αυξημένης φροντίδας, ιατρείο ογκολογίας πνεύμονα.

Τα έτη 2020-2021 , διακρίθηκε για την προσφορά του στον αγώνα κατά του COVID-19 μαζί με την πολυπληθέστατη ιατρική ομάδα του, και τους ειδικευόμενους ιατρούς της Πνευμονολογικής Κλινικής του Πανεπιστημιακού Νοσοκομείου της Λάρισας.

Προσωπική ζωή
-------------

Είναι παντρεμένος από το 1986 με τη Γεωργία Ανδρέου, καθηγήτρια Γλωσσολογίας στο Παιδαγωγικό Τμήμα Ειδικής Αγωγής του Πανεπιστημίου Θεσσαλίας και πατέρας δύο ενήλικων κοριτσιών.

Παραπομπές
----------

1. ↑   Αρχειοθετήθηκε 2020-02-15 στο Wayback Machine. Βιογραφικό σημείωμα του καθηγητή Κων. Γουργουλιάνη, Τμήμα Ιατρικής, Πανεπιστήμιο Θεσσαλίας
2. ↑  «Τους χρωστάμε τη ζωή μας». *kathimerini.gr*. 25 Δεκεμβρίου 2020. Ανακτήθηκε στις 6 Οκτωβρίου 2022.  φωτ. - δρ. Κων. Γουργουλιάνης, στην 7η γραμμή (στη μέση)
3. ↑  «Πνευμονολογική Κλινική Πανεπιστημίου Θεσσαλίας». *www.respiratory-thessaly.gr*. Αρχειοθετήθηκε από το πρωτότυπο στις 28 Οκτωβρίου 2019. Ανακτήθηκε στις 29 Οκτωβρίου 2019.
4. ↑  «Πρωτοβάθμια Φροντίδα Υγείας | Πρόγραμμα Μεταπτυχιακών Σπουδών». *Πρωτοβάθμια Φροντίδα Υγείας*. Ανακτήθηκε στις 29 Οκτωβρίου 2019.
5. ↑  Newsroom, Madata (30 Μαΐου 2008). «Ο Κώστας Γουργουλιάνης ο νέος πρύτανης του πανεπιστημίου Θεσσαλίας». *Madata.GR*. Ανακτήθηκε στις 6 Οκτωβρίου 2022.
6. ↑  Σβάρνα, Γεωργία (27 Δεκεμβρίου 2020). «Κωνσταντίνος Ι. Γουργουλιάνης: Στην πρώτη γραμμή της μάχης με ψυχραιμία… Ο Θεσσαλός Καθηγητής με διεθνή αναγνώριση και αποδοχή!». *Pressing.gr*. Ανακτήθηκε στις 6 Οκτωβρίου 2022.
7. ↑  «"Βραβείο Διακεκριμένου Ερευνητή 2010 στην γνωστική περιοχή των Επιστημών Υγείας του ΠΘ"». *ΤΜΗΜΑ ΙΑΤΡΙΚΗΣ*. Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 6 Οκτωβρίου 2022.  Text "ΚΕΝΤΡΙΚΗ ΣΕΛΙΔΑ" ignored (βοήθεια)
8. ↑  «Highly Cited Researchers». *publons.com*. Αρχειοθετήθηκε από το πρωτότυπο στις 18 Νοεμβρίου 2019. Ανακτήθηκε στις 23 Νοεμβρίου 2019.
9. ↑  «K GOURGOULIANIS». *‪Google Scholar‬*. Ανακτήθηκε στις 6 Οκτωβρίου 2022.
10. ↑  «Πανδημία και τρομολαγνεία Κώστας Γουργουλιάνης 25 4 2021». *YouTube*. 26 Απριλίου 2021. Ανακτήθηκε στις 6 Οκτωβρίου 2022.
11. ↑  Group), Radiotileoptiki S.A (OPEN Digital (1 Ιανουαρίου 1980). «Καθηγητής Πνευμονολογίας: Ανάλογοι οι αριθμοί και τις επόμενες 2 - 3 εβδομάδες». *ΕΘΝΟΣ*. Ανακτήθηκε στις 6 Οκτωβρίου 2022.
12. ↑  «Γουργουλιάνης στο MEGA : Προσπαθούμε να βρούμε αναπνευστήρες για να μην χαθούν άνθρωποι - νέα - Το Βήμα Online». *Ειδήσεις - νέα - Το Βήμα Online*. 18 Νοεμβρίου 2020. Ανακτήθηκε στις 6 Οκτωβρίου 2022.
13. ↑  «Γουργουλιάνης: Οδηγίες προς θετικούς στον κορωνοϊό, αλλά με θετική σκέψη!». *LarissaPress*. 14 Νοεμβρίου 2020. Ανακτήθηκε στις 6 Οκτωβρίου 2022.
14. ↑  «Γουργουλιάνης: Μηδενκές οι πιθανότητες να μολυνθούμε αν φοράμε μάσκα εμείς και ένας που έχει τον ιό! - Ειδήσεις, νέα για ΛΑΡΙΣΑ». *Θεσσαλία Τηλεόραση*. 5 Οκτωβρίου 2022. Ανακτήθηκε στις 6 Οκτωβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 250535163
* **ΕΒΕ**: 40258
* **BiblioNet**: **11365**
* LCCN: n2012029996
* ISNI: 0000 0003 7107 3525

 |

 |